Virallinen lehti nro C 166 , 10/06/1996 s. 0033



A4-0136/96 Neuvoston yhteinen kanta neuvoston asetuksen hyväksymiseksi kehitysmaissa toteutettavista kunnostamis- ja jälleenrakennustoimista (C4- 0099/96 - 95/0165(SYN)) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0099/96 - 95/0165(SYN) ((EYVL C 87, 25.3.1996, s. 29)), - ottaa huomioon lausuntonsa ensimmäisessä käsittelyssä ((EYVL C 17, 22.1.1996, s. 445 ja 449)) komission ehdotuksista neuvostolle KOM(95)0291 ((EYVL C 235, 9.9.1995, s. 11)) ja KOM(95)0175, - ottaa huomioon Euroopan yhteisön perustamissopimuksen 189 c artiklan, - ottaa huomioon työjärjestyksensä 67 artiklan, - ottaa huomioon kehitys- ja yhteistyövaliokunnan suosituksen toiseen käsittelyyn (A4-0136/96), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. Neuvoston yhteinen kanta Parlamentin tarkistukset (Tarkistus 1) Johdanto-osan kolmas kappale >Alkuperäinen teksti> Euroopan parlamentti on korostanut kehitysmaissa tapahtuvaa kunnostamista koskevan avuntarpeen laajuutta ja pitää toivottavana, että luodaan erityinen rahoituskehys huomattavien rahoitusmahdollisuuksien varaamiseksi näihin tarpeisiin Euroopan yhteisöjen yleisestä talousarviosta, >EP:n äänestyksessä hyväksytty teksti> Euroopan parlamentti on 16 päivänä marraskuuta 1993 antamassaan päätöslauselmassa(1)korostanut kehitysmaissa tapahtuvaa kunnostamista koskevan avuntarpeen laajuutta ja pitää toivottavana, että luodaan erityinen rahoituskehys huomattavien rahoitusmahdollisuuksien varaamiseksi näihin tarpeisiin Euroopan yhteisöjen yleisestä talousarviosta, @@@@@@@@@@@ (1) EYVL C 329, 6.12.1993, s. 77 (Tarkistus 2) Johdanto-osan kolmas kappale a (uusi) >EP:n äänestyksessä hyväksytty teksti> Euroopan parlamentti teki vuonna 1986 aloitteen uuden budjettikohdan ottamisesta talousarvioon niiden eteläisen Afrikan maiden tukemiseksi, joita Etelä-Afrikan rotusortopolitiikasta johtunut tietoinen olojen epävakauteen tähtäävä toiminta on koskenut, ja että tällainen tuki oli määrä suunnata sotaorvoille ja muille lapsille sekä myöhemmin pakolaisille, kotimaahansa palaaville ja pakkosiirretyille henkilöille Yhdistyneiden kansakuntien ja Afrikan yhtenäisyysjärjestön vuoden 1988 elokuussa järjestämän Oslon konferenssin suositusten mukaisesti; (Tarkistus 3) Johdanto-osan neljäs kappale a (uusi) >EP:n äänestyksessä hyväksytty teksti> parlamentti viittasi lisäksi siihen, että nopea apu ja tehokkuus on asetettava etusijalle, ja että elintarvikkeiden saannin turvaamista ja yhteiskunnan perusinfrastruktuurien palauttamista on pidettävä ensisijaisina, (Tarkistus 4) 1 artiklan 1 kohta >Alkuperäinen teksti> 1. Yhteisö panee täytäntöön 2 kohdassa tarkoitetuissa kehitysmaissa kunnostus- ja jälleenrakennustoimia asettaen etusijalle vähiten kehittyneet maat, jotka ovat vakavasti vaurioituneet sota-aikojen, kansalaislevottomuuksien tai luonnononnettomuuksien vuoksi. Näiden toimien, jotka ovat määräaikaisia, tarkoituksena on myötävaikuttaa talouden ja institutionaalisen toiminnan elpymiseen, mikä on tarpeen kyseisten maiden yhteiskunnallisen ja poliittisen vakauden palauttamiseksi, ja tyydyttää koko sen väestön tarpeet, jota vaikeudet ovat kohdanneet. Kyseisten maiden on asteittain otettava vastatakseen humanitaarisesta toiminnasta ja valmisteltava keskipitkän ja pitkän aikavälin kehitysavun jatkumista. >EP:n äänestyksessä hyväksytty teksti> 1. Yhteisö panee täytäntöön 2 kohdassa tarkoitetuissa kehitysmaissa kunnostus- ja jälleenrakennustoimia asettaen etusijalle vähiten kehittyneet maat, jotka ovat vakavasti vaurioituneet sota-aikojen, kansalaislevottomuuksien tai luonnononnettomuuksien vuoksi. Näiden mahdollisimman nopeasti käynnistettävien toimien, jotka ovat määräaikaisia, tarkoituksena on myötävaikuttaa vakaan ja ympäristöystävällisen talouden ja institutionaalisen toiminnan elpymiseen, mikä on tarpeen kyseisten maiden yhteiskunnallisen, kulttuurisen ja poliittisen vakauden palauttamiseksi, ja tyydyttää koko sen väestön tarpeet, jota vaikeudet ovat kohdanneet. Kyseisten maiden on asteittain otettava vastatakseen humanitaarisesta toiminnasta ja valmisteltava keskipitkän ja pitkän aikavälin kehitysavun jatkumista. Niiden on erityisesti mahdollistettava pakolaisten ja karkotettujen sekä demobilisoitujen sotilaiden kotiinpaluu sekä yleisesti koko kansan sopeuttaminen normaaliin siviilielämään kotimaissaan ja -alueillaan. (Tarkistus 5) 2 artiklan 2 kohta >Alkuperäinen teksti> 2. Tämän asetuksen perusteella täytäntöönpantavat toimet koskettavat ensisijaisesti seuraavia aloja: kestävän tuotantojärjestelmän uudelleenkäynnistäminen, perusinfrastruktuurien aineellinen ja toiminnallinen kunnostaminen mukaan lukien miinanraivaustyöt, yhteiskuntaan uudelleen sopeuttaminen ja kunnostamisvaiheessa tarvittavien institutionaalisten voimavarojen uudelleenluominen erityisesti paikallistasolle. >EP:n äänestyksessä hyväksytty teksti> 2. Tämän asetuksen perusteella täytäntöönpantavat toimet koskettavat ensisijaisesti seuraavia aloja: kestävän tuotantojärjestelmän uudelleenkäynnistäminen, perusinfrastruktuurien aineellinen ja toiminnallinen kunnostaminen mukaan lukien miinanraivaustyöt, pakolaisten, karkotettujen ja vammautuneiden sekä demobilisoitujen sotilaiden yhteiskuntaan uudelleen sopeuttaminen, sisäpoliittisten ristiriitojen ja poliittisen epätasapainon vastaiset koulutus- ja sivistystoiminnot ja kunnostamisvaiheessa tarvittavien institutionaalisten voimavarojen uudelleenluominen erityisesti paikallistasolle. Varoja voidaan osoittaa myös yritystoiminnan käynnistämiseen ja edistämiseen erityisesti PK-yritysten perustamisen ja alueellisen taloudellisen yhdentymisen edistämiseksi. (Tarkistus 6) 3 artikla >Alkuperäinen teksti> Tämän asetuksen mukaista rahallista tukea voivat saada seuraavat yhteistyökumppanit: alueelliset ja kansainväliset järjestöt, valtioista riippumattomat järjestöt, kansalliset, alueelliset ja paikalliset hallintoelimet ja virastot, lähiyhteisön järjestöt, sekä julkiset tai yksityiset laitokset ja toimijat. >EP:n äänestyksessä hyväksytty teksti> Tämän asetuksen mukaista rahallista tukea voivat saada seuraavat yhteistyökumppanit: alueelliset ja erikoistuneet kansainväliset apujärjestöt, valtioista riippumattomat järjestöt, jotka asiantuntemuksensa ja toimintakykynsä mukaan voivat osallistua 1 ja 2 artiklassa tarkoitettuihin toimintoihin, kansalliset, alueelliset ja paikalliset hallintoelimet ja virastot, lähiyhteisön järjestöt, sekä julkiset tai yksityiset laitokset ja toimijat. (Tarkistus 7) 4 artiklan 1 kohta >Alkuperäinen teksti> 1. Edellä 1 artiklassa tarkoitettujen toimien toteuttamiskeinoja ovat erityisesti tutkimukset, tekninen apu, koulutus tai muut palvelut, tavaranhankinnat ja työsuoritukset sekä tilintarkastukset ja arviointi- ja valvontatehtävät. >EP:n äänestyksessä hyväksytty teksti> 1. Edellä 1 ja 2 artiklassa tarkoitettujen toimien toteuttamiskeinoja ovat erityisesti tutkimukset, tekninen apu, koulutus tai muut palvelut, tavaranhankinnat ja työsuoritukset sekä tilintarkastukset ja arviointi- ja valvontatehtävät. Tässä yhteydessä on asetettava etusijalle kansallisen toimintakyvyn lujittaminen, erityisesti henkilöstöä kouluttamalla sekä fyysistä, sosiaalista ja taloudellista perusinfrastruktuuria kunnostamalla kestävyyteen pyrittäessä. (Tarkistus 8) 4 artiklan 2 kohta >Alkuperäinen teksti> 2. Yhteisön rahoitus voi käsittää sekä investointimenot, kiinteän omaisuuden hankintaa lukuun ottamatta, että juoksevat menot (joihin kuuluvat hallinto-, ylläpito- ja toimintamenot) ottaen huomioon, että hankkeen tarkoituksena on oltava, että tukea saavat maat ottavat myöhemmin vastatakseen juoksevista menoista. >EP:n äänestyksessä hyväksytty teksti> 2. Yhteisön rahoitus voi käsittää sekä investointimenot, kiinteän omaisuuden hankintaa lukuun ottamatta, että välttämättömät hankkeen kestoaikana muodostuvat juoksevat menot (joihin kuuluvat hallinto-, ylläpito- ja toimintamenot) ottaen huomioon, että hankkeen tarkoituksena on oltava, että tukea saavat maat ottavat myöhemmin vastatakseen juoksevista menoista. (Tarkistus 9) 4 artiklan 3 kohta >Alkuperäinen teksti> 3. Edellä 3 artiklassa määritellyt yhteistyökumppanit pyritään saamaan osallistumaan jokaisen yhteistyötoimen rahoitukseen. Tätä rahoitusosuutta pyydetään ottaen huomioon kyseisten kumppaneiden mahdollisuudet ja kunkin toimen laatu. Erityisissä tapauksissa ja kun yhteistyökumppanina on joko valtiosta riippumaton tai lähiyhteisön järjestö, rahoitusosuus voidaan suorittaa tavaroina tai palveluina. >EP:n äänestyksessä hyväksytty teksti> 3. Edellä 3 artiklassa määritellyt yhteistyökumppanit pyritään saamaan osallistumaan jokaisen yhteistyötoimen rahoitukseen. Tätä rahoitusosuutta pyydetään ottaen huomioon kyseisten kumppaneiden mahdollisuudet ja kunkin toimen laatu. Erityisissä tapauksissa ja kun yhteistyökumppanina on joko valtiosta riippumaton tai lähiyhteisön järjestö, rahoitusosuus voidaan suorittaa tavaroina tai palveluina. Paikallisilta toimijoilta pyritään saamaan rahoitustukea, erityisesti toimintamenoihin, ensisijaisesti sellaisissa tapauksissa, joissa on tarkoitus käynnistää jatkuva toiminta ja tavoitteena varmistaa sellaisten hankkeiden jatkuvuus yhteisön rahoituksen loppumisen jälkeen. (Tarkistus 10) 4 artiklan 6 ja 7 kohta >Alkuperäinen teksti> 6. Perustamissopimuksessa tarkoitettujen, tavoitteina olevien yhtenäisyyden ja täydentävyyden toteuttamiseksi ja kaikkien tukitoimien mahdollisimman suuren tehokkuuden takaamiseksi komissio voi toteuttaa kaikki tarpeelliset koordinointi-toimenpiteet, joita ovat erityisesti: a) järjestelmällisen tiedonvaihtojärjestelmän ja analyysijärjestelmän luominen liittyen yhteisön ja jäsenvaltioiden rahoittamiin toimiin ja toimiin, joiden rahoitusta ne suunnittelevat, b) toimien toteuttamisen koordinointi itse paikalla järjestämällä komission ja jäsenvaltioiden edustajien välisiä säännöllisiä kokouksia tukea saavassa maassa tietojen vaihtamiseksi. 7. Komissio voi yhdessä jäsenvaltioiden kanssa tehdä tarpeelliseksi katsomiaan aloitteita varmistaakseen toimien asianmukaisen koordinoinnin muiden kyseisten rahoittajien, erityisesti Yhdistyneiden Kansakuntien järjestelmän rahoittajien kanssa. >EP:n äänestyksessä hyväksytty teksti> 6. Jäsenvaltioiden ja YK:n organisaatioiden kaltaisten muiden tukijoiden rahoittamien toimintojen välisen yhtenäisyyden ja täydentävyyden vahvistamiseksi komissio toteuttaa kaikki tarvittavat toimenpiteet, joilla taataan kuuleminen sekä toimielinten tasolla että myös ruohonjuuritasolla. Komissio huolehtii riittävästä yhtenäisyydestä ja jatkuvuudesta humanitaarisen avun, kuntoutuksen ja kehityksen alojen toimenpiteidensä osalta. (Tarkistus 11) 6 artiklan 1 kohta >Alkuperäinen teksti> 1. Komissio huolehtii tässä asetuksessa tarkoitettujen toimien arvioinnista, niihin liittyvästä päätöksenteosta ja niiden hoidosta noudattaen talousarviota koskevia ja muita voimassa olevia, erityisesti Euroopan yhteisöjen yleiseen talousarvioon sovellettavan varainhoitoasetuksen mukaisia menettelyjä. >EP:n äänestyksessä hyväksytty teksti> 1. Komissio huolehtii tässä asetuksessa tarkoitettujen toimien arvioinnista, niihin liittyvästä päätöksenteosta ja niiden hoidosta noudattaen talousarviota koskevia, erityisesti Euroopan yhteisöjen yleiseen talousarvioon sovellettavan varainhoitoasetuksen mukaisia menettelyjä. (Tarkistus 12) 6 artiklan 5 kohta >Alkuperäinen teksti> 5. Jokaisessa tämän asetuksen perusteella tehdyssä rahoitussopimuksessa tai rahoitusta koskevassa yleissopimuksessa on määrättävä erityisesti, että komissio ja tilintarkastustuomioistuin voivat suorittaa itse paikalla tarkastuksia komission voimassa olevien säännösten ja määräysten ja erityisesti Euroopan yhteisöjen yleiseen talousarvioon sovellettavan varainhoitoasetuksen säännösten perusteella määrittämien tavanomaisten yksityiskohtaisten sääntöjen mukaisesti. >EP:n äänestyksessä hyväksytty teksti> 5. Jokaisessa tämän asetuksen perusteella tehdyssä rahoitussopimuksessa tai rahoitusta koskevassa yleissopimuksessa on määrättävä erityisesti, että komissio ja tilintarkastustuomioistuin voivat suorittaa itse paikalla tarkastuksia ja arviointeja tavanomaisten yksityiskohtaisten sääntöjen mukaisesti. (Tarkistus 13) 6 artiklan 6 kohta >Alkuperäinen teksti> 6. Jos toimien yhteydessä tehdään yhteisön ja vastaanottavan maan välisiä rahoitusta koskevia yleissopimuksia, niissä on määrättävä, että yhteisö ei rahoita verojen eikä veroluonteisten maksujen maksamista. >EP:n äänestyksessä hyväksytty teksti> 6. Jos toimien yhteydessä tehdään yhteisön ja vastaanottavan maan välisiä rahoitusta koskevia yleissopimuksia, niissä on määrättävä, että yhteisö ei rahoita verojen eikä veroluonteisten maksujen maksamista. Vastaavasti jäävät pois myös kaikki verot, tullit ja muut maksut EY:n toimesta tai sen toimeksiannosta suoritettavista toimituksista ja maksuista. (Tarkistus 14) 6 artiklan 7 kohta >Alkuperäinen teksti> 7. Osallistuminen tarjouskilpailuihin ja hankintasopimuksiin on avoinna samoin ehdoin kaikille jäsenvaltioiden ja tukea saavan valtion luonnollisille ja oikeushenkilöille. Tämä osallistuminen voidaan ulottaa muihin kehitysmaihin ja asianmukaisesti perustelluissa poikkeustapauksissa muihin kolmansiin maihin. >EP:n äänestyksessä hyväksytty teksti> 7. Osallistuminen tarjouskilpailuihin ja hankintasopimuksiin on avoinna samoin ehdoin kaikille jäsenvaltioiden ja tukea saavan valtion luonnollisille ja oikeushenkilöille. Tämä osallistuminen voidaan ulottaa muihin maihin ja muille alueille ja asianmukaisesti perustelluissa poikkeustapauksissa muihin kolmansiin maihin. (Tarkistus 15) 6 artiklan 8 kohta >Alkuperäinen teksti> 8. Hankintojen on oltava peräisin jäsenvaltioista tai tukea saavasta valtiosta tai muista kehitysmaista. Asianmukaisesti perustelluissa poikkeustapauksissa hankinnat voivat olla peräisin muista maista. >EP:n äänestyksessä hyväksytty teksti> 8. Hankintojen on oltava peräisin jäsenvaltioista tai tukea saavasta valtiosta tai alueen muista maista. Asianmukaisesti perustelluissa poikkeustapauksissa hankinnat voivat olla peräisin muista maista. (Tarkistus 16) 7 artikla >Alkuperäinen teksti> 1. Komissiota avustaa toimivaltainen maantieteellinen komitea. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. >EP:n äänestyksessä hyväksytty teksti> 1. Komissiota avustaa neuvoa-antava komitea, joka koostuu jäsenvaltioiden edustajista ja jonka puheenjohtajana toimii komission edustaja, toimenpiteestä kulloinkin hyötyvän maan tai alueen mukaan: a) Afrikan, Karibian ja Tyynenmeren maiden tapauksessa EKR-komitea, joka asetettiin neuvostossa kokoontuneiden jäsenvaltioiden hallitusten edustajien 16 päivänä heinäkuuta 1990 tekemän, yhteisön neljännen AKT-ETY- yleissopimuksen puitteissa antaman tuen rahoittamista ja hallinnointia koskevan sisäisen sopimuksen N:o 91/401/ETY 21 artiklassa(1), b) Välimeren maiden tapauksessa MED-komitea, joka asetettiin 29 päivänä kesäkuuta 1992 yhteisön ja Välimeren kolmansien maiden rahoitusalan ja teknisen alan yhteistyötä koskevien pöytäkirjojen soveltamisesta annetun neuvoston asetuksen N:o 1762/92/ETY 6 artiklassa(2), c) Etelä-Amerikan ja Aasian maiden tapauksessa ALA-komitea, joka asetettiin 25 päivänä helmikuuta 1992 rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa annetun neuvoston asetuksen N:o 443/92/ETY 15 artiklassa(3). 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan: lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. Tämän artiklan mukaisesti asetetun komitean kokoukset ovat julkisia, ja komitea toimittaa täydelliset istuntoselostukset maantieteellisesti vastaavan valtuuskunnan sekä Euroopan parlamentin kehitys- ja yhteistyövaliokunnan tiedoksi kymmenen työpäivän kuluessa kokouksen pitämisestä. (1) EYVL L 229, 17.8.1991, s. 288 (1) EYVL L 181, 1.7.1992, s. 1 (1) EYVL L 52, 27.2.1992, s. 1 (Tarkistus 17) 8 artiklan toinen ja kolmas kappale (uusi) >EP:n äänestyksessä hyväksytty teksti> Euroopan parlamentin kehitys- ja yhteistyövaliokunnan edustaja osallistuu kokouksiin puhevaltaisena tarkkailijana. Komissio laatii esitettävät yleiset suuntaviivat kuultuaan avunsaajamaiden viranomaisia, toimintaan osallistuvia järjestöjä ja edunsaajia. (Tarkistus 18) 9 artiklan toinen kappale >Alkuperäinen teksti> Yhteenvedossa on oltava erityisesti tiedot niistä toimijoista, joiden kanssa toimeenpanoa koskevia hankintoja tai sopimuksia on tehty. >EP:n äänestyksessä hyväksytty teksti> Yhteenvedossa on oltava erityisesti yksityiskohtaiset tiedot niistä toimijoista, joiden kanssa toimeenpanoa koskevia hankintoja tai sopimuksia on tehty. (Tarkistus 19) 9 artiklan kolmas kappale a (uusi) >EP:n äänestyksessä hyväksytty teksti> Jos tämän asetuksen perusteella rahoitetaan toimia maissa tai alueilla, joita varten voidaan rahoittaa toimenpiteitä myös Euroopan kehitysrahaston tai erityisten asetusten yhteydessä, vuosikertomuksen on sisällettävä perustelut siitä, miksi kyseisissä tapauksissa on valittu rahoitus tämän asetuksen perusteella.